BIONICLE: Matoran Adventures

BIONICLE: Matoran Adventures er ikke-kanonisk.
Emnet i denne artikel er ikke en del af BIONICLEs kanoniske historie. Oplysningerne på denne side var ikke blevet godkendt af BIONICLEs Story Team. Derudover modsiger de enten kanoniske begivenheder eller er aldrig blevet refereret til i kanonisk medie.

***BIONICLE: Matoran Adventures*** er et GameBoy Advance-spil udviklet af Argonaut Games og udgivet i fællesskab af Electronic Arts og LEGO Interactive. I spillet optræder Kongu, Jaller, Macku, Hewkii, Matoro og Onepu, såvel som seks typer af Bohrok, og visse dele af bestemte baner kunne Mata Nuis Turagaer også rekrutteres som spilbare karakterer.

## Opsumering

Spillet foregår under Bohrok-Krigen. Det begynder med Kongu, som skal rejse gennem Le-Wahi for at finde Turaga Matau og besejre Bohrokerne og inficerede Rahier han møder på sin vej. Han bruger sin bambusdisk til at angribe fjender og Mataus elementkræfter til at klare simple puslespil/gåder. Efter at have fundet vej gennem Le-Wahi, møder Kongu og besejrer en Muaka. Derefter skal han rejse gennem Po-Wahi, hvor han finder Onewa og finder tre Præstesten.

Efter at have fundet Vakama og krydset en hurtigt smuldrende bro, lærer han Ta-Koros ældgamle sang og besejrer Kuma-Nuien. Han finder derefter Nuju og Koli-statuen i Ko-Wahi. Dernæst finder han Ga-Wahis Huleportaler og drager til Onu-Wahi, hvor han i mørket først finder fakkellyset for at gøre sin vej lettere, og besejrer tvillinge-Bahragerne og dermed afslutter spillet. Hewkii, Jaller, Matoro, Macku og Onepu (i nævnte rækkefølge) skal derefter komme igennem, finde deres Turaga, besejre Rahier og Bohroker ved hjælp af deres bambusdiske, fuldføre eventuelle andre opgaver og besejre større Rahier såvel som Bahragerne.

## Gameplay

I begyndelsen af spillet vælger spilleren en Matoraner fra en liste og spiller som dem i resten af spillet. Kun én Matoraner er tilgængelig fra spillets begyndelse, Kongu, og resten af Matoranerne bliver spilbare, efterhånden som stykkerne af deres masker samles i banerne. Men kun ved at afslutte spillet og spille det igen, kan man vælge at spille som en anden Matoraner end den oprindeligt valgte.

Spillet har seks baner, Le-Wahi, Po-Wahi, Ta-Wahi, Ko-Wahi, Ga-Wahi og Onu-Wahi, med bosser mellem hver af banner.

Når man først går ind i en bane, vil spilleren være alene og skal finde banens Turaga, som derefter følger med spilleren rundt. Spilleren kan derefter skifte mellem de to for at overvinde forhindringer. Både Turaga og Matoraner deler de samme livspoint, så spilleren kan kun opretholde fem livspoint, uanset om Matoraner, Turaga eller begge har taget skaden. I hver bane er der fire Kanohi-stykker, der vil låse op for endnu en spilbar Matoraner, hvis alle fire bliver samlet, før man når enden af banen.

Bevægelse håndteres ved brug af Game Boy Advancens D-pad og hop med A-knappen, mens skift af karakter sker med venstre eller højre skulderknapper og angreb med B-knappen. Matoranere angriber ved at kaste deres diske, som kan besejre de fleste fjender efter ét hit og Turagaer med et kortdistance-energiangreb, der benytter sig af en energikugle. Disse energisprængninger kan bruges til at bryde visse murer eller gulve og aktivere kontakter, som Matoranere ikke kan aktivere.

Spilleren kan også øge Matoranerens disks evner ved at opsamle opgraderinger i form af flere diske fundet i miljøet. Spilleren begynder med en disk, der flyver med en begrænset afstand, før den vender tilbage til Matoranerens hånd, mens den første opnåede opgradering øger diskens rækkevidde. Den anden øger rækkevidden yderligere og får disken til at flyve bag spillerkarakteren kort, før den vender tilbage til hans eller hendes hånd, den tredje fordobler disken, og den fjerde lader spilleren oplade disken ved at holde B-knappen nede for at give ekstra skade, udover at give mulighed for at kunne styre højden på disken med D-padd
en.

## Karakterer

### Matoranere

Matoranere er hovedprotagonisterne i spillet og de eneste spilbare karakterer i stand til at skade fjender. Deres angreb består af at kaste en bambusdisk, der derefter vender tilbage til spilleren.

Alle Matoranerne med undtagelse af Kongu låses op for ved at finde masken, de bærer i historien, som er delt i fire dele og spredt rundt omkring i hver bane.

### Turagaer

At finde en Turaga og slutte sig til dem er obligatorisk for at kunne komme gennem spillet, eftersom de kan trykke på knapper og bryde gennem murer, som Matoranere ikke kan bryde gennem.

### Bohroker

Spillets hovedfjender, som "angriber" ved at rulle frem og tilbage formet som en kugle i et bestemt område. Bohroker står op og bliver sårbare overfor angreb, hvis man lader dem blive på skærmen og rulle frem og tilbage et bestemt antal gange. De er også sårbare, mens de vender sig om. Pahraker og Gahloker kan blive udslettet med ét hit, Lehvaker og Kohraker efter to, og Nuhvoker og Tahnoker efter tre.

### Rahi

Forskellige Rahier tjener som fjender i spillet, heriblandt Nui-Jagaer, Nui-Ramaer og mange unavngivne Rahier. "Bosserne" i spillet inkluderer en Muaka, en Kuma-Nui og tvillinge Bahragerne. Alle disse angriber ved at slynge deres hoveder fremad, hvor hovederne er deres eneste svage punkt.

## Andre farer

Igennem gameplayet støder spilleren på andre farer end fjendekarakterer. Blandt disse er lavabassiner (som giver skader med en bestemt hastighed, når spilleren vader i dem), lavabassiner, der er for dybe til at vade gennem, og som skyder flammer op, faldende drypsten (som giver ét point skade, hvis de rammer spilleren), spidse murer og gulve, rullende kampesten, moser (som spilleren langsomt kan vade igennem, men som bliver gradvist dybere) og bundløse gruber (som får spilleren til at miste et liv uanset deres livspoint). Hvis man pådrager sig skade, når man mangler alle sine fire livspoint eller falder i et bundløst hul, sendes man tilbage til den sidste grå Mata Nui-statue, man rørte ved, som fungerer som et save-punkt, indtil man mister alle liv og får et 'Game Over', slukker for spillet eller fortsætter til næste bane.

Små gule Matoraner-statuer kan samles som ekstra liv for at hindre et 'Game Over'.

## Baner

1. **Le-Wahi**

Formål: Find spillerens ledsager.
2. **Po-Wahi**

Formål: Find Mystical Priest Stones (Mystiske Præstesten, genstande, der ligner stenudskæringer af Matoranere). Der er tre af disse i banen.
3. **Ta-Wahi**

Formål: Find Vakama og lær den ældgamle sang.
4. **Ko-Wahi**

Formål: Find Kolhii-Statuen.

5. **Ga-Wahi**

Formål: Åben Huleportalerne.
6. **Onu-Wahi**

Formål: Find og returner Lysets Fakkel.
## Trivia

* Alle Matoranerne i spillet bærer en Kanohi Hau, alle Turagaer bærer en Ædel Kanohi Rau, og alle Bohrokerne bærer ildskjolde.
* Der er en sjælden fejl i spillet, der gør, at man kan spille som alle Matoranerne, før de låses op.
* Der er også en fejl i den anden bane, hvor Lehvaken kommer liver op igen og igen, indtil spilleren forlader skærmen.
* Bahrag-Tvillingerne genbruger begge Muakaens hoved fra den første boss, på trods af, at deres kroppe består af unikke sprites.

## Eksterne links

* BIONICLE™: MATORAN på LEGO.com Interactive Products (arkiveret 29. januar 2005 på Wayback Machine)

en:BIONICLE: Matoran Adventures
fr:BIONICLE : Matoran Adventures
es:BIONICLE: Aventuras Matoran